אולגה קרמונה

אולגה קרמונה גרסיה (בספרדית: Olga Carmona García; נולדה ב-12 ביוני 2000) היא כדורגלנית ספרדייה המשחקת כמגנה שמאלית בריאל מדריד מליגת העל הספרדית בכדורגל נשים ובנבחרת ספרד.

קריירת מועדון 
קרמונה, שנולדה בסביליה, אנדלוסיה, החלה לשחק כדורגל בגיל שש במועדון סביליה אסטה. בשנת 2007 עברה לקבוצת הנוער של סביליה , שם שיחקה תשע שנים. בעונת 2016/17 עלתה קרמונה לקבוצה הבוגרת ששיחקה אז בליגה השנייה  וסייעה לה לעלות לליגה הבכירה. בעונתה המקצוענית הראשונה, 2018/19, כבשה קרמונה חמישה שערים ב-25 משחקים כשסביליה סיימה במקום ה-12. על אף שסביליה סיימה באמצע הטבלה היא העפילה לחצאי גמר גביע המלכה הספרדית  ב-2018/19 ו-2019/20, בהם הפסידה לריאל סוסיאדד וברצלונה בהתאמה, שזכו לבסוף בתואר.

בקיץ 2020 חתמה קרמונה בקבוצת כדורגל הנשים החדשה של ריאל מדריד.

קריירה בנבחרת 
קרמונה זכתה עם נבחרת ספרד בכדורגל נשים עד גיל 19 באליפות אירופה 2018 לאחר ניצחון 1–0 על גרמניה בגמר. היא כבשה ארבעה שערים בעשרה משחקים במוקדמות ובטורניר הגמר והוכנסה לנבחרת הטורניר. שנה לאחר מכן היא שוב הגיעה עם ספרד לגמר אליפות אירופה, בו הפסידה נבחרת 1–3 לצרפת לאחר הארכה.

ב-13 באפריל 2021 ערכה קרמונה את הופעת הבכורה שלה בנבחרת הבוגרת במשחק ידידות נגד . ב-19 בפברואר היא כבשה את שער הבכורה שלה בנבחרת בהפסד 1–3 ל.

ב-20 באוגוסט 2023 כבשה קרמונה את שער הניצחון בגמר גביע העולם 2023 מול  וסייעה לספרד לזכות במונדיאל הנשים הראשון שלה. בעקבות השער הושוותה קרמונה לקשר ברצלונה ונבחרת הגברים של ספרד, אנדרס אינייסטה, שכבש את שער הניצחון בגמר מונדיאל 2010 מול . לאחר המשחק התבשרה קרמונה על מותו של אביה.

תארים 
ספרד עד גיל 19
אליפות אירופה עד גיל 19: 2018

נבחרת ספרד הבוגרת
 גביע העולם בכדורגל נשים: 2023

קישורים חיצוניים

הערות שוליים 

סביליה: כדורגלנים
כדורגלניות ספרדיות
כדורגלניות ריאל מדריד
ספרדים שנולדו ב-2000